જેટ સ્ટ્રીમની અસરો ઘટતાં રાજ્યમાં ફરીથી ઉત્તર-પશ્ચિમથી ઉત્તરનાં પવનો શરૂ થયાં છે. તેમજ વાતાવરણનાં ઉપર-મધ્યનાં લેવલમાં વેસ્ટર્ન ડિસ્ટર્બન્સ અને પૂર્વીય રાજસ્થાન વિસ્તારમાં સાયક્લોનિક સરક્યુલેશનથી મોટાભાગનાં શહેરોનાં મહત્તમ તાપમાન સામાન્ય ઘટાડો નોંધાયો છે. આગામી બેથી ત્રણ દિવસો દરમિયાન મોટાભાગનાં શહેરોમાં મહત્તમ અને લઘુત્તમ તાપમાનમાં ઘટાડો થતાં ગરમીથી રાહત મળવાની શક્યતા છે. શનિવારે રાજ્યનાં 7 શહેરમાં ગરમીનો પારો 41 ડિગ્રીથી વધુ નોંધાયો હતો. રાજ્યમાં 42.7 ડિગ્રી સાથે કંડલા એરપોર્ટમાં સૌથી વધુ ગરમી નોંધાઈ હતી.